̀ ю̀ враче́бницу и цѣльба́мъ исто́чникъ, всѣ̂мъ въ болѣ́знехъ къ не́й притека́ющымъ, и бцд̑ы ра́ди ѿ тебѐ по́мощи прося́щымъ:и всѣ́хъ и́же предъ̑ се́ю ікѡ́ною пребл҃гослове́нную дв҃у, и мт҃рь гдс̑а на́шегѡ іи҃са хрс̑та̀, возлю́бленнагѡ сн҃а твоегѡ̀, досто́йнѡ чти́ти, и я́кѡ предста́тельницу ро́да хрс̑тіа́нскагѡ въ мольбу̀ къ тебѣ̀ и въ по́мощь въ бѣда́хъ и ну́ждахъ свои́хъ призыва́ти бу́дутъ, изба́ву, заступле́ніе и ско́рую по́мощь получи́ти сподо́би:согрѣше́ніємъ же ѡставле́ніе ѝмъ млс̑тивнѡ пода́ждь, и бл҃года́ть проси́мую ѿ тебѐ ско́рѡ прія́ти и млс̑ть ѡбрѣстѝ ѿ твоегѡ̀ чл҃вѣколю́бія жела́нную, црс̑твія прича́стники бы́ти сотворѝ:щедро́тами изъ̑ нея̀ пло́тію ро́ждшагѡся єдиноро́днагѡ сн҃а твоегѡ̀, воплоще́ннагѡ бг҃а и сп҃са на́шегѡ іи҃са хрс̑та̀, съ ни́мже тебѣ̀ подоба́етъ вся́кая сла́ва, че́сть и поклоне́ніе, и съ прест҃ы́мъ, и бл҃ги́мъ, и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ